section_heading: Radnja
paragraph_text: Gotovo godinu dana kasnije Oishija oslobodi čovjek gospodara Kire. Vrati se obitelji i zahtijeva od sina Chikare da udruži ronine, uključujući Kaija, kojeg su bili prodali kao roba, da osvete Asana i spase Miku. Nakon što lokalni kovač odbije pomoći roninima zbog odanosti Kiri, Kai ih odvede u šumu Tengu, čarobno mjesto na koje je jednom pobjegao kao dijete. Kai uputi Oishija da ne izvlači svoj mač dok je u šumskom hramu, te ode sam u drugu sobu. Dok se Kai bori s gospodarom Tengua, Oishi promatra svoje ljude kako se bore protiv Tengua i pogibaju. Oishi slijedi Kaijev savjet da ne izvlači mač, te iluzija nestane; zasluživši poštovanje gospodara Tengua, roninima su dani mačevi. Naoružani, ronini planiraju napasti Kiru na njegovom hodočašću na molitvu za vjenčanje. Umjesto toga grupu iz zasjede napadnu Kirine snage koje vodi Mizuki i čudovišni samuraj. Nekoliko ronina pogine, a Mizuki, koja vjeruje da ih je sve pobila, uzima Oishijev mač i preda ga gospodaru Kiri kao trofej. Mizuki se kasnije podsmjehuje Miki i pokušava je natjerati da počini samoubojstvo.